জোড়া অগ্নিকাণ্ডে চাঞ্চল্য ছড়াল হাওড়ায়। বৃহস্পতিবার দুপুর দেড়টা নাগাদ ফরশোর রোডের একটি গেঞ্জির কারখানায় আগুন লাগে। কারখানায় গেঞ্জি থাকার কারণে দ্রুত ছড়িয়ে পড়ে আগুন। মুহূর্তের মধ্যে পাশের গুদামেও আগুন ধরে যায়। আগুনের ফলে কারখানার শেড এবং দেওয়াল ভেঙে পড়তে থাকে। খবর পেয়েই ঘটনাস্থলে প্রথমে পৌঁছায় দমকলের ৫টি ইঞ্জিন। পরে আরও ১০টি ইঞ্জিন আসে ঘটনাস্থলে। মোট ১৫টি ইঞ্জিনের প্রায় ২ঘণ্টার চেষ্টায় নিয়ন্ত্রণে আসে আগুন। মুখ্যমন্ত্রীর ফোন পেয়ে দ্রুত ঘটনাস্থল পরিদর্শন করেন দমকলমন্ত্রী শোভন চট্টোপাধ্যায়। শট শার্কিট থেকেই আগুন লেগেছে বলে প্রাথমিক অনুমান দমকলের। প্রশ্ন উঠেছে কারখানার অগ্ননির্বাপণ ব্যবস্থা নিয়ে।
অন্যদিকে, সকাল নাগাদ হাওড়ার ফোর্ট উইলিয়াম জুটমিলেও আগুন লাগে। মিলের মধ্যে একটি অয়েল ট্যাঙ্কারে প্রথমে আগুন লাগে। পরে আগুন ছড়িয়ে পড়ে কারখানায়। দমকলের ৫টি ইঞ্জিনের ১ঘণ্টার চেষ্টায় আগুন নিয়ন্ত্রণে আসে। দেখুন ভিডিও-